There is now a COVID-19 cure from the USA.
The fact behind every news!, සීඝ්\u200dරයෙන් ලොව දස දෙස ව්\u200dයාප්ත වන කොරෝනා වෛරස් ආසාදනය මාර්තු 29 වන විට ජීවිත 30,000 කටද වඩා බිලිගෙන අවසානය. \xa0වසංගතයක් ලෙස මෙම රෝගය ව්\u200dයාප්ත වෙත්ම මේ රෝගයට ප්\u200dරතිකාර කළ හැකි දේශීය ඖෂධ සහ විවිධ ඖෂධ වර්ග පිළිබඳව සමාජ මාධ්\u200dය ජාල ඔස්සේ නොයෙකුත් ප්\u200dරවෘත්තිය ඉදිරිපත් වන්නට පටන් ගත්තේය. මෙවැනි සටහන් පිළිබඳව අප විසින් කරන ලද කරුණු විමර්ශනයන්හිදී තහවුරු වූයේ එම සටහන් \xa0 අසත්\u200dය සහ නොමඟ යවන සුළු සටහන් බවටය., මෙවැනි පසුබිමක “සුබ ආරංචියක් කොරෝනා වෛරස් එන්නත සූදානම්. එන්නත් කිරීමෙන් පැය තුනක් ඇතුළත රෝගියා සුව කළ හැකිය. ඇමරිකානු විද්\u200dයාඥයන්ගේ සොයාගැනීමකි. රෝචේ වෛද්\u200dය ආයතනය විසින් ලබන ඉරිදා එන්නත නිකුත් කරන බව ට්\u200dරම්ප් නිවේදනය කරන\xa0 අතර ඖෂධ එන්නත් මිලියන ගණනක් සූදානම්” යන තේමාව යටතේ එන්නත් කට්ටලයක සේයාරුවක් සහිත සටහනක් රසිකා මායාදුන්නේ නමැත්තිකුගේ ෆේස්බුක් පිටුවක ඉදිරිපත් වී තිබෙනු නිරීක්ෂණය විය. ෆේස්බුක් පරිශීලනය කරන්නන් රැසක් අතර හුවමාරු වෙමින් තිබූ මෙම සටහනට හිමිවුනු ප්\u200dරතිචාර සෑමයක් ම පාහේ මෙය අසත්\u200dය සටහනක් බවට යෝජනා කර තිබූ නිසාත්, WhatsApp මාධ්\u200dයය මගිනුත් සීඝ්\u200dරව පැතිරෙන මෙම සටහන පිළිබඳව සත්\u200dය කරුණු විමර්ශනයක් කිරීමට අපගේ අවධානය යොමු විය., Fact Check (සත්\u200dය තොරතුරු විමර්ශනය කිරීම), මෙම සටහනේ වූ සේයාරුව google reverse image සෙවීමකට යොමු කළෙමු. සේයා රුව සහිත සටහන් සහ වාර්තා රැසක් අන්තර්ජාලයට අඩංගුව තිබෙන බව නිරීක්ෂණය විය. Gulte.com ප්\u200dරවෘත්ති වෙබ් අංවිය විසින් 2020 මාර්තු මස 22 දින ඉදිරි පත් කළ වාර්තාවක මෙසේ සඳහන් වී තිබිණි, “දකුණු කොරියාවට තම රටේ කොරොන වයිරසයේ ව්\u200dයාප්තවීම පාලනය කිරීමට උපකාරී වූ වඩාත් තීරණාත්මක සාධකය වුයේ ඔවුන් රෝගීන් හැකි ඉක්මනින් හඳුනාගත් ආකාරයයි. මෙයට හේතුව Seegene නම් සමාගමක් විසින් ඔවුන්ගේ පළමු COVID-19 ආසදිතයා නිල වශයෙන් හඳුණා ගැනීමටත් පෙර කොරොන වයිරස් ආසාදනය පරීක්ෂා කිරීම සඳහා පරීක්ෂණ කට්ටලයක් නිර්මාණය කර තිබීමයි., ලෝක සෞඛ්\u200dය සංවිධානය COVID-19 හි ජාන රටාව නිකුත් කිරීමත් සමඟ මෙම සමාගමට පරීක්ෂණ කට්ටලයක් සංවර්ධනය කිරීමට හැකිවිය. දැන්, දකුණු කොරියාවේ තවත් ඖෂධ නිෂ්පාදන ප්\u200dරධානියෙකු වන සුජෙන්ටෙක් විසින් අතේ ගෙන යා හැකි රෝග විනිශ්චය කට්ටලයක් නිපදවා ඇති අතර එය ඔබට මිනිත්තු 10 කින් කොරොන වයිරස් වැළඳි ඇත්දැයි කිව හැකිය. සතියකට ටෙස්ට් කට්ටල ලක්ෂ 3 කට ආසන්න ප්\u200dරමාණයක් ලොවට අපනයනය කිරීමට සමාගම සැලසුම් කර ඇති බව පැවසේ.”, අප Sugentech ආයතනයේ වෙබ් අඩවිය පරීක්ෂා කිරීමේදි\xa0 මිනිස් රුධිරයේ Covid-19 එරෙහිව ඇති ප්\u200dරතිදේහය නිශ්චිත කර ගැනීම සඳහා ඇති පරීක්ෂණ කට්ටලය පිළිබඳ වාර්තාව නිරීක්ෂණය විය., අනතුරුව අප ඇමරිකා එක්සත් ජනපදය විසින් කොරෝනා වෛරස් ආසාදනයට ප්\u200dරතිජීවක ඖෂධයක් නිෂ්පාදනය කර ඇද්දැයි ගූගල් සෙවීමක් කළෙමු. එම සෙවීමේදී අපට නිරීක්ෂණය වූ සෑම වාර්තාවකින් ම පවසා තිබුණේ කොරෝනා වෛරස් ආසාදනයට ප්\u200dරතිකාර කළ හැකි ප්\u200dරතිජීවක ඖෂධයක් සොයා ගැනීමට තව සැලකිය යුතු කලක් ගත විය හැකි බවය., කොරෝනා වෛරස් ආසාදනයට ප්\u200dරතිකාර කළ හැකි නිශ්චිත ඖෂධයක් සොයා ගෙන ඇද්දැයි ලෝක සෞඛ්\u200dයය සංවිධානයේ වෙබ් අඩවිය පරික්ෂා කර බැලු වෙමු. ඔවුන් ද පවසා තිබුණේ මෙම රෝගයට ප්\u200dරතිකාර කළ හැකි නිශ්චිත ප්\u200dරතිජීවක ඖෂධයක් මේ වන තෙක් සොයාගෙන නොමැති බවය., අපගේ මව් ආයතනය මඟින්ද පසුගිය සතිය පුරාම ඉන්දියාවේ විවිධ භාෂාවලින් හුවමාරු වූ මෙම සටහන් පිලිබඳ කරුණු විමර්ශන සිදුකර තිබු අතර පහත දැක්වෙන්නේ ඉංග්\u200dරීසි බසින් සිදුකල විමර්ෂණයකි. පෙර ඇමරිකා එක්සත් ජනපදය කොරොනා වෛරස් ආසාදනයට ප්\u200dරතිජීවක ඖෂධයක් නිපදවා ඇතැයි පැතිරෙන ප්\u200dරවෘත්තිය පීළිබඳව කරුණු විමර්ශනයක් සිදු කර තිබු අතර ඔවුන්ද තහවුරු කර තිබුණේ එය අසත්\u200dය පුවතක් බවටය., Fact Check Link, Conclusion (අවසාන නිගමනය), අපගේ විමර්ශනයෙන් පැහැදිලි වන්නේ කොරෝනා වෛරස්\xa0 ආසාදනයට ප්\u200dරතිකාර කළ හැකි ප්\u200dරතිජීවක ඖෂධයක් ඇමරිකා එක්සත් ජනපදය නිපදවා ඇති බවට සමාජ මාධ්\u200dය ජාලනහි සේයාරුවක් සහිතව පලවන ප්\u200dරවෘත්තියේ ඇත්තේ දකුණු කොරියාවේ Sugentech ආයතනය විසින් නිපදවා ඇති මිනිස් රුධිරයේ Covid-19 එරෙහිව ඇති ප්\u200dරතිදේහය නිශ්චිත කර ගැනීම සඳහා ඇති පරීක්ෂණ කට්ටලය බවය., Title:ඇමරිකාව විසින් නිපදවූ කොරෝනා එන්නතක් නොවේ! දකුණු කොරියාවේ පරීක්ෂණ කට්ටලයකි., Result: False
ඇමරිකාව විසින් නිපදවූ කොරෝනා එන්නතක් නොවේ! දකුණු කොරියාවේ පරීක්ෂණ කට්ටලයකි. - Factcrescendo Sri Lanka